
Manresa:  Impremta  de  Sant  Josèph.  — 1903 


PERSONaS 


Dòn  Odón. 
Fidel  (criat). 
Dòii  ÍSever. 
l>inias.    .     . 


D.  Tomàs  Padrosa. 
D.  Josèph  Salas. 
D.  Josèph  Mora. 
D.  Jaume  Lorés. 


Dreta  y  esquerra,  la  del  actor. 


Època  actual. 


Als  socis  de  la  Secció  Dramàtica 
del  "Centre  Dominical  de  Sant 
Pere  Apòstol",  de  Barcelona. 


La  lectura  del  xistós  qüènto  de  dòn 
Adolf  Claverana  titulat  «Chicharrones 
laicos,»  m'ha  mogut  a  escriure  aquesta 
obreta.  pera  contribuir  a  contrarestar  la 
perniciosa  influencia  de  las  molt  as  compo- 
sicions inmorals  y  perillosas  que  infectan 
la  escena  en  nòstras  dias.  * 

Al  atrevirme  a  publicaria,  a  instàncias 
d'  alguns  amichs,  no  puch  menys  que  de- 
dicaria a  vosaltres,  que  tan  be  sabéreu  in- 
terpretaria. 

Rebeu  ab  ella  l' espressió  del  coral  afec- 
te de  vostre  ver  amich 


^' 


autor. 


608494 


La  escena  representa  un  saló  despatx,  ab  una  taula  de 
escriure  plena  de  llibres  y  documents.  Pòrtas  al  fòro  y  a 
1'  esquerra:  sobre  la  del  fòro  hi  ha  un  símbol  masònich. 

ESCENA  PRIMERA 

Dòn  Odón  y  Fidel. 

El  primer  assegut  a  la  taula  consultant  papers,  y 
el  segon  espolsant  las  cadiras  ab  un  plomero. 

Od.       iFidèl ! 

Fid.  Mani. 

Od.  ^Quí  ha  vingut? 

Fid.      Tanta  gent  1'  ha  demanat, 

que  'n  tot  avuy  no  he  lograt 

un  moment  de  quietut. 

jAixò  sembla  un  jubileu!  t 

üe  tancar  y  obrir  la  porta 

ja  casi  tinch  la  ma  morta: 

tothom  ve  a  cobrar  lo  seu. 

Jò,  prou  els  dich  que  no  hi  es, 

prò  ells  no  's  cansan  d'  insistir. 

Això  no  's  pòt  resistir, 

ni  vull  aguantarho  més.  A 

Od.       No  'pi  parlis  ab  aquèt  tò, 

puig  sembla  que  siguis  1'  amo. 
Fid.      ;Ay,  Dòn  Odón!;  quan  m'  esclamo, 

m'  esclamo  ab  molta  rahó. 

Jò,  a  fer  tan  mals  paperòts 

no  hi  estich  acostumat, 

y,  després,  no  m'  he  llogat 

per  menjar  sempre  pebrots. 

Quan  1'  un  se  'n  va,  I'  altre  arriva, 

tots  venen  per  lo  mateix. 

Ja  li  dich  que  n'  hi  ha  un  feix: 

no  se  pas  còm  se  'Is  esquiva. 
Od.       Tu  ray  que  quan  els  has  dit 

que  ab  mi  no  hi  tens  res  que  veure, 

ja  estàs  llest.  Pitjor  es  deure: 

;això  si  que  *s  un  neguit! 
Fid.      Miri  que  'n  venen  molt  pòchs  ^ 

que  no  'm  donguin  un  sufoco, 

y  encare  que  sempre  'm  moco, 

sempre  tinch  d'  anar  ab  mochs. 
Od.       Be;  deixem  estar  la  palla 

y  anèmsen  de  dret  al  gra. 
Fid.      Molt  difícil  li  serà, 

quan  de  grà  te  tanta  falla. 

(Fent  ab  els  dits  senyal  de  diners.) 
Od.       Ab  això,  Fidel,  hi  tocas. 
Fid.      Còm  veig  els  seus  maldecaps. 

Sense  diners  no  hi  ha  taps, 

per  tapar  aquèstas  bocas. 
Od.       ^Quí  ha  portat  aquest  paper? 

(Va  examinant  els  de  la  taula,  còm  indica 
el  diàlech.) 
Fid.      El  sabater;  es  el  compte: 

diu  que  si  no  '1  paga  prompte, 

el  descalsarà  al  carrer. 
Od.       Si  percàs  me  ve  al  darrera, 

li  vento  tal  còp  de  pèu, 

que  sabrà  si  '1  calsat  seu 

te  refeta  la  puntera. 

Y  aquest  ^de  qui  es? 
Fid.  Es  del  sastre, 

qu'  està  cansat  de  venir. 
Od.       Si  t'  ho  diu,  ja  li  pots  dir 

que  se  'n  pòt  anà'  M  diastre. 
Fid.      Està  tan  incomodat 

que  diu  que  si  al  carré'  '1  troba, 

li  farà  llevar  la  roba, 

anch  que  's  quedi  despullat. 
Od.       Això  sòls  t'  ho  dirà  a  tú. 
(Ap.)  Vaya  una  mena  de  gent: 


diuen  que  soch  indescent 
y  'm  volen  fer  quedar  nú. 

Fid.      Aquí  te  M  compte  del  gas. 

Od.       Aquòst  si  que  va  lluny  d'  òscas: 
el  deixarem  a  las  foscas, 
perquè  fa  '1  compte  tan  gi*as. 

Fid.      Aquest,  es  del  sombrerér. 

Od.       Vuit  hongos...  sis  de  copa  alta, 
me  sembla  que  algun  ni  falta: 
entre  tots,  vint  han  de  ser. 
Oy,  que  si  ell  no  se  'n  adona, 
jò  no  le  'n  faré  adonar. 
Fill  meu  no  val  a  badar, 
com  dihèm  à  Barcelona. 

Fid.  (Ap.)  jQuína  cara  més  forrada! 
després  que  a  tothom  esplota, 
encar'  fa  burla  y  xacòta 
del  pobre  infelis  que  bada. 

Od.       (iNingú  més  m'  ha  demanat? 

'Fid.      El  senyor  procurador. 

Od.       Aquest  si  que  's  el  pitjor. 

Fid.      Sabés  l'escàndol  qu'  ha  armat: 
m'  ha  dit  qu'  avuy  tornaria. 

Od.       Feslo  passar  ab  rahons. 

Fid.      No  està  per  més  dilacions 
y  m'  ha  dit  que  '1  citaria. 

Od.       Ab  això  no  hi  puch  jugar: 
ab  IsT  Uey  qu'  are  ha  sortit 
te  M  camí  molt  espedit, 
per  si  'm  vòl  desahuciar. 
Li  dius  que  s'  ha  mort  el  pare 
y  qu'  ab  el  gast^o  del  dòl 
un  no  pòt  pagar  quan  vòl. 

Fid.      Bona  escusa  ha  trobat  are. 
Quan  se  mòr  una  persona, 
te  dos  pènas  el  parent, 
la  pena  del  sentiment 
y  la  del  gasto  que  dona. 
Perxò  un  sabi  deixà  escrit, 
segons  consta  en  un  arxiu, 
que  tota  mort  causa  al  viu 
pena  de  dany  y  sentit. 

Od.       ;Manòy,  Fidel,  còm  t' esplicas! 

^d'  hont  treus  la  filosofla? 
Fid.      iQue  's  crèya  que  no  *n  sabia, 

jò,  de  dir  còsas  bonicas? 

Es  que  'm  vaig  estar  sèt  anys 

ab  un  capellà  molt  vell, 

qu'  era  molC  nèt  de  clatell... 
Od.       No  *m  parlis  de  sers  estranys. 
Fid.      Apròp  seu  molt  vaig  apèndre: 

tots  els  que  diuen  mal  d'iells, 

ó  no  escolten  sos  consells 

ó,  ruchs,  no  'Is  saben  entendre. 
Od.       Aquesta  conversa  aparta 

ó  acabaré  la  paciència. 

^Han  dut  la  correspondència? 
Fid.      No  més  han  dut  eixa  carta. 

[Se  'n  treu  una  de  la  butxaca,  li  dona  y  lor- 
a  espolsar  els  mobles.) 
Od.     (Ap.  al  obriria,  molt  marcat.) 

;Ah!  es  del  forn:  ja  1'  esperava. 
(Després  de  llegiria.)  . 

En  ella  'm  donas  avís 

que  m'envian  de  París 

el  paquet  que  desitjava. 

Sens'  dupte  ja  haurà  arrivat: 

es  de  tres  fetxas  enrera. 
(All.)  ^Fidèl? 
Fid.  Mani. 

-  Od.  La  chistera. 

[Fidel  se  'n  va  per  la  porta  de  I'  esquerra  y 
torna  al  moment  ab  el  barret  de  copa  de 
Dòn  Odón,  que  diu  tot  posantsel.) 
Od.       Si  ve  algú,  torno  aviat.       (Se  'n  va  pel  foro.) 

ESCENA  II 

Fidel. 

(Al  püblich.)  Serveixo  a  un  senyor  solter, 
que  viu  sòl  còm  un  mussol, 
y  'm  dona  més  feina  ell  sòl 
que  servir  al  mon  enter. 
Per  cert  que  's  diu  Dòn  Odón, 
còm  aquell  gran  catedràtich 

fill  del  mico,  y  democràtich 

que  va  trobà  un  hipparión, 

Gasta  més  poca  vergonya, 

que  no  gasta  aquell  canalla 

qu'  es  quedà  per  una  malla 

el  Palacio  de  Santona. 

Ab  tothom  viu  entrampat, 

tot  ho  compra  y  res  no  paga, 

ja  us  dich  jò  qu'  es  una  plaga 

pel  qui  li  vèn  al  fiat. 

A  mi  'm  dèu  tantas  mesadas, 

còm  mesos  fa  qu*  el  serveixo, 

òy!  que  si  no  'm  paga,  '1  deixo 

y  '1  desfaix  a  bofetadas. 

Més  lliberal  qu'  en  Sagasta, 

ha  sigut  socialista, 

comunista  y  anarquista 

y  es  un  masó  entussiasta. 

Còm  el  coix  d'  en  Romanones 

tot  ho  vòl  fer  anar  dret, 

y  no  pèhsa  que,  pobrèt, 

va  '1  revés  de  laspersonas. 

De  tant  sentir  a  en  Junoy, 

en  Lerroux  y  en  Roca  y  Roca, 

te  '1  cervell  còm  una  soca 

y  farà  cap  à  Sant  Bòy. 

Quan  1'  Elècira  's  va  estrenar, 

de  tan  cridar  y  aplaudir, 

la  munyèca  's  va  espunyir 

y  afònich  se  va  quedar. 

Cridant  [Visca  en  Canallejasl' 

se  va  fer  malbé  'Is  pulmons, 

y  per  paga  'Is  polissons 

le  metieron  entre  rejas.         (Pausa). 

Vòl  calar  fòch  als  convents, 

perquè  son  caus  de  ganduls, 

y  es  mes  tahul  que  'Is  tahuls 

que  hi  hà  en  tots  els  continents. 

Res  li  agrada  tant  al  mon 

còm  la  feina  del  burgès; 

menjar,  beure  y  no  fer  rés, 

passar  la  vida  ab  un  sòn. 

Quan  canta  '1  pòrch,  deixa    I  llit, 

y  encare  perquè  jò  '1  crido, 
que  si  un  dia  me  'n  olvido 
passa  M  sant  dia  adormit. 
Es  lleva,  y  de  primé  entuvi 
llegeix  la  Publicitat, 
y  després  d'  havé'  esmorzat 
s'  empassa  tot  el  Diluvi. 
Tota  la  santa  setmana 
porta  penjada  1'  Esquella 
y  sòls  sab  desferse  d'  ella 
per  penjarse  la  Campana. 
Quan  es  1'  hora  de  dinar, 
s'  afarta  com  un  tossino, 
y  després  se  'n  va  '1  cassiho 
ab  els  companys  a  jugar. 
Còm  a  casa  may  hi  sopa, 
sòl  fer  cap  al  Restaurant 
y  d'  allí  '1  cafè  cantant 
a  apurar  copa  tràs  copa; 
y  quan  el  serèno  entona 
las  tres  de  la  matinada, 
torna  a  casa  altra  vegada, 
còm  en  Dòys,  portant  la  mona. 

(Se  sent  soroll  de  passos). 
Callem,  que  ve  cap  aquí. 

(Mirant  per  la  porta  del  foro.) 
Es  el  vehí  del  davant. 
Si  ra'  atrapa  murmurant 
m*  escanya  còm  un  butxí. 

•      ESCENA  III 

Fidel  y  D.  Sever 

Fid.      ;Hòla!  ^'Què  tal  Dòn  Sever? 

Sev.      Be,  ^j  tú  Fidel? 

Fid.  Anem  fent. 

Sev.      Sempre  alegre  y  diligent 
cumplint  ab  el  teu  debèr. 

Fid.      A  diligent  ningú 'm  guanya, 
però  en  quant  a  1'  alegria 
qualsevol  me  guanyaria: 
la  me\a  apariència  enganya. 
Prou  m'  esfòrso  en  fer  I*  alegre, 

prò  1'  excés  de  travallar 

y  M  pòch  dormir  y  menjar, 

me  fan  tenir  el  còr  negre. 
Sev.      Ja  sé  que  1'  Odón  no  hi  es. 
Pid.      Segui,  vindrà  desseguit. 
Sev.      (Asseyeníse.)  L'  he  trobat  quan  ha  sortit 

y  m'  ha  dit  que  1'  esperés. 

^Encare  es  tan  exaltat? 
Fid.      Per  rai,  cada  dia  pèrt: 

no  hi  ha  un  cap  vèrt  més  cap  vèrt, 

ni  cap  boig  tan  rematat. 
Sev.      La  trista  mort  del  seu  pare 

no  li  ha  servit  d'  escarment: 

may  posarà  enteniment, 

quan  no  n'  ha  posat  fins  are. 
Fid.      Segons  he  sentit  a  dir, 

morí  de  mort  repentina. 
Sev.      Fa  posar  pell  de  gallina 

el  pensar  còm  va  morir. 

Van  celebrar  un  Congrés 

a  París,  els  frac-masons, 

y  de  totas  las  nacions 

n'  hi  acudiren  d'  allò  més. 

Allí  'I  pare  del  Odón, 

qu'  era  dels  més  exaltats, 

digué  ell  sòl  més  disbarats 

que  tots  els  masons  del  món; 

y  a  las  postres  d'  un  dinar 

que  feren  per  despedida, 

després  de  beure  sens  mida 

per  Llucifer  va  brindar. 

En  aquell  mateix  instant 

Deu  castigà  son  pecat: 

còm  si  un  llamp  1'  hagués  tocat 

caigué  en  sèch  tot  blasfemant. 

Fent  esgarrifosos  crits 

iquè  's  cremava!  jquè  's  cremava! 

fòU  per  terra  es  revolcava, 

deixant  a  tots  aturdits. 

Y  negant  la  xirinòla 

dels  seus  companys  disoluts, 

morí  fent  estremituts, 

còm  el  gos  que  's  pren  la  bola. 

Fid.      jQuína  mort  més  desastrosa! 

Sei\      Üna  mort  de  condempnat. 
No  podia,  el  desditxat, 
esperansar  altra  cosa: 
Cada  hu  sa  mort  te  escrita 
ab  el  seu  comportament, 
bona  M  bò  y  mala'l  dolent. 
Talis  vüa,  finís  iía. 

Fid.      Si  es  cert  que  M  gat  escaldat 
ab  aigua  tèbia  en  te  prou, 
del  seu  fill  me  ve  de  nòu 
que  segueixi  sent  tan  gat. 
Si  'm  trobés  al  puesto  d'  ell 
de  vergonya  'm  moriria, 
y  ell  es  pitxor  cada  dia. 

Sev.      No  te  còr  ni  te  cervell. 
S'  ha  posat  vestit  de  dòl 
y  ha  quedat  tan  satisfet. 

Fid.      Còm  que  te  M  pare  al  Canyèt 
ja  pòt  fer  tot  lo  què  vòl. 

Sev.      Per  supuesto,  aquesta  farda 
no  parla  de  funerals. 

Fid.      Això,  tractant  d'  animals, 
vesteix  molt. 

Sev.  Fa  molta  albarda. 

Fid.      ^Sab  quejò  no  puch  compèndre, 
còm  essent  vostè  tan  bò 
es  amich  d'  aquest  bribó?: 

Sev.      No  costa  gaire  d'  entendre. 
Desde  petits  que  vivim 
tots  dos  al  mateix  replà: 
això  sòls  t'  esplicarà 
1*  estimació  que  'ns  tenim. 
Els  meus  pares  foren  bons 
y  *ls  seus  foren  molt  dolents, 
y  donan  fruits  diferents 
distintas  educacions. 
Ell,  ha  surtit  un  bergant, 
perquè  fou  mal  educat; 
que  si  be  ho  hagués  estat 
tal  vegada  fora  un  sant. 
Còm  de  mi  tot  ho  rèb  be, 
no  'm  canso  de  predicarlo, 

fins  que  del  mal  apartarlo, 
ajudant  Deu,  lograré. 
Fid.      Serà  en  va  '1  seu  predicar, 
may  lograrà  ferlo  creure, 
puig  quan  1'  ase  no  vòl  beure 
es  inútil  lo  xiular. 

(Se  sent  soroll  de  passos.) 
Callèna,  callem,  qu*  es  aquí. 
(Mirant  per  la  porta  del  fòro.) 
No  sé  que  *s  dú  embolicat. 
Si  ho  ha  comprat  al  fiat 
tot  serà  feina  per  mi 

(Dòn  Sever  &'  aixeca  y  's  retira  un  xich  al 
foro,  de  manera  que  al  entiwr  Dòn  Odón 
no  s'  adona  d*  ell.) 

ESCENA  IV 

Dits   y   D.  Odón 

Que  entra  pel  fòro  portant  un  paquet,  ab  molt  cui- 
dado. 

Fid.    (Molt marcat.)  iDeuloguart! 

Od.  jAixò  m'  altera! 

Sempre  usas  el  nòm  de  Deu. 

Els  fanàtichs  no  sabeu 

saludar  d'  altra  manera. 
Fid.      Es  la  manera  millor. 

Od.  (Donant  una  empenta  a  Fidel,  que  se  "n  va 

per  la  porta  de  l•  esquerra.) 

Ves,  y  tingam  més  respecte, 
Sev.      Això,  Odón,  no  es  cap  defecte. 
Od.  (Adonantse  de  'n  Sever.) 

^Tú  ets  aquí? 
Sev.  Molt  servidor. 

Od.      '^  (Deixant  el  paquet  sobre  la  taula.) 

No  m'  estranya  que  1'  abonis: 

còm  sou  del  mateix  pensar. 
Sev.      Val  més  a  Deu  invocar, 

qu'  invocar,  còm  tú,  als  dimonis. 
Od.       (]a  comensas  la  canso? 

Foras  bò  per  missionista: 

no  tenim  cap  entrevista 

que  no  'm  fassis  un  sermó. 

Sev.      Es  que,  Odón,  molt  m'  incomoda 
la  costum  que  introduiu: 
per  tot  de  Deu  prescindiu, 
y  prescindirne  ja  es  moda. 
Ans  se  solia  invocar 
el  nòm  de  Deu  ab  respecte; 
avuy,  ferho  es  un  defecte, 
sòls  s'  usa  per  blasfemar. 
No  contents  ab  profanarlo, 
voleu,  fentli  crua  guerra, 
dels  modismes  de  la  terra, 
y  dels  refrans  desterrarlo. 
Y  fins  las  personas  bònas, 
sense  donarsen  esment, 
per  no  trencar  la  corrent 
us  imitan  còm  las  monas. 
Abans,  quan  dos  se  trobavan, 
ja  se  sap,  còm  va  y  còm  ve 
y  al  dirse  qu'  estavan  be, 
las  gràcias  a  Deu  donavan. 
Avuy  se  'n  avergonyeixen 
y  si  't  ficsas  en  tal  cas, 
sòls  dir  gràcias  sentiràs: 
el  nòm  de  Deu  tots  se  '1  deixen. 
Abans  al  fer  una  cosa. 
si  sortia  malament 
s'  aconsolavan  dient, 
L•'•  hòm  proposa  y  Deu  disposa. 
Avuy  dirho  aixís  no  gòsan, 
y  còm  si  'Is  sàpigues  greu, 
solen  dir  que,  en  llòch  de  Deu, 
las  drcunstàncias  dispòsan. 
Axis  posarte  podria 
exemples  a  cada  pas 
de  eix  vici  de  Satanàs, 
que  desterrat  ja  voldria. 

Od.       ^Ja  ets  acabat  el  sermó? 

Sev.  Tot  just  estich  al  preludi: 
tú,  sempre  fuges  d'  estudi 
per  no  donàm  la  rahó. 

Od.       Dispènsam  si  no  't  contesto, 
no  es  per  falta  d'  arguments. 

Sev.      Si  no  gastas  els  que  tens, 

sempre  'n  tindràs  de  repuèsto. 
Od.      Es  qu'  altra  cosa  'm  domina 

y  te  la  vull  ensenyar: 

perxò  t*  he  fet  esperar. 
Sev.      ^.Dònchs  què  tens?  ^què  t'  amohina? 

(S'•  asseuen,  en  Sever  daabnt  y  l•  Odón  da- 
rrera de  la  taula.) 
Od.       Vull,  Sever,  ja  qu'  has  vingut 

donarte  una  gran  sorpresa: 

;quànta  alegria  y  tristesa. 

en  lo  meu  còr  are  acut! 

No  hi  ha  dupte  qu'  es  vritat 

lo  que  a  la  sarsuela  cantan: 

Hoy  las  ciencias  adelantan 

que  es  una  barbaridad. 

Prò  no  hi  ha  al  mòn  cap  invent 

que  m'  entussiasmi  tant 

còm  el  qu'  estich  contemplan 

en  aquest  precís  moment. 
[Senyalant  el  paquet.) 

Còm  sabs,  mon  pare,  infelís, 

assistí  a  un  congrés  masó 

y  morí...  d'  indigestió 
[Sever,  apart,  senyala  que  sab  que  no  es  cert ) 

fa  pòchs  dias  a  París. 

De  desde  '1  forn  crematori, 

ahont  ha  sigut  cremat. 

sas  còndras  m'  han  enviat 

a  dins  d'  aquest  emboltòri. 
Sev.  l'Sorprès.)  jOdón!;  ^qu'  ets  bòig?^.què  dius  are? 

Un  bòn  flll  may  ha  permès 

que,  cremantlo,  's  profanés 

el  cadavre  del  seu  pare. 
Od.      Sever,  Sever,  no  t'  esveris, 

no  'm  jutgis  tan  aviat 

y  veuràs  que  be  he  obrat, 

després  que  be  ho  consideris. 

Digas:  (\\o  es  un  gran  consol 

quan  se  'ns  moren  els  parents 

poguerlos  tenir  presents 

y  tan  apròp  còm  un  vòl? 

Jò  que  al  pare  del  meu  còr 

no  poguí  veure  morir, 
are  apròp  el  puch  tenir 
y  mostrarli  el  meu  amor, 
No  veurem  may  importada 
a  Espanya  aquesta  invenció, 
per  xò  Espanya  es  la  nació 
que  hi  ha  i  mon  més  atrassada. 

(Exaliantse  per  graus.) 
Sòls  quatre  fanatichs  ruchs, 
que  al  progrés  sempre  fan  guerra, 
enterran  els. morts  a  terra, 
perquè  se  'Is  mengin  els  cuchs. 
Y  mentres,  cínichs,  profanan 
las  despullas  dels  passats, 
ab  miasmas  apestats 
la  malura  'ns  encomanan. 

Sev.      Ab  ton  fogós  parlament, 

Odón,  no  m'  has  convensut, 
serà  perquè  soch  llanut 
ó  no  tinch  coneixement. 
Si  s'  estén  el  teu  deliri, 
cementiris  no  hi  haurà, 
prò,  en  cambi,  tothom  tindrà 
dins  de  casa  el  cementiri; 
y  ab  els  pisos  plens  d'  armaris 
y  'Is  armaris  plens  de  pots, 
els  pisos  semblaran  tots 
botigas  d'  apotecaris. 

Od.       ^;Fins  d'això  gosas  fer  broma? 

Sev.      Ja  que  'n  serio  tú  t'  ho  prens, 
desfaré  'Is  teus  arguments 
punt  per  punt,  coma  per  coma. 
Anant  contra  las  costums- 
qu'  establí  '1  Cristianisme, 
reculas  al  paganisme 
en  plè  sigle  de  las  llums. 
L'  Iglesia,  sempre  ha  reprès 
guardà'  a  casa  embalsamats 
els  cadavres  dels  passats, 
còm  à  Egypte  era  permès. 
Tampòch  consent  que,  inhumans, 
guardem  las  cèndras  dels  óssos, 
després  de  cremar  els  cossos. 

còm  ho  fèyan  els  romans. 
Mana  que  al  mort  enterrem, 
perquè  ab  pols  se  converteixi 
y  la  sentència  es  cumplèixi 
de  què  pols  ens  tornarem. 
Donantnos  a  tots  exemple 
de  còm  s'  ha  de  respectar, 
al  nàixer  va  transformar 
las  catacumbas  en  temple; 
y  al  entorn  de  sas  parets 
els  vius  ab  els  morts  enllassa, 
còm  tendre  mare  qu'  abrassa 
en  sa  falda  als  seus  6llèts; 
y  a  pesar  de  la  requesta 
que  hi  te  la  falsa  ciència, 
tots  sabem  per  experiència 
que  may  ha  causat  cap  peste. 

Od.       Sever,  tú  no  'm  pots  negar 
que  son  fòcos  de  microbis. 

Sex).      ^Microbis?  Pitjors  no  'n  trobis 
que  s'  haurían  de  cremar. 
Els  microbis  existeixen 
de  desde  que  '1  món  es  món 
y  a  molts  d'  ells  encare,  Odón, 
els  sabis  els  desconeixen. 
Cada  còp  que  'ns  envanim 
perquè  de  nous  en  trobem, 
amich  meu,  sòls  demostrem 
que  fa  molts  anys  que  dormim. 
Puig  còm  t*  he  dit,  tots  son  fets 
des  que  'I  món  Deu  va  crear 
y  'ns  costan  més  de  trobar 
que  al  istiu  trobar  bolets. 
És  cert  que  molts  son  dolents, 
prò  sa  maldat  s'  exagera; 
si  fos  del  tot  verdadera 
no  hi  hauria  sers  vivents. 
Si  fentlos  guerra  avuy  dia 
encare  'nscausan  tants  mals, 
;qu'  en  serían  de  mortals 
quan  en  Uòch  s'  els  perseguia! 
Ab  això,  no  vull  pas  dir 
que  sigui  mal  fet  matarlos, 

;poguessin  externa  i  narl  os. 
que  no  'ns  farian  patir 
fAb  calor  creixent.) 

Prò  hi  ha  al  món  altre  microbi 
que  'ns  causa  més  perjudici: 
es  el  microbi  del  vici; 
de  1*  humanitat  oprobi. 

Y  es  un  gran  contra  sentit 
perseguí  '1  que  ataca  *1  còs 
y  deixar  viure  ufanós 
aquell  qu'  ataca  1'  esprit.  a 
Microbi  es  el  professor  ■ 
incrèdul  y  disolut, 
que  corromp  la  joventut 
sembrant  el  vici  y  1*  error. 
Microbi  es  el  periodista 
qu'  escampa  pels  quatre  vents 
idèas  més  disolvents 
qu'  una  bomba  d'  anarquista. 
Microbi  es  1'  estrafalari, 
qu'  entabanant  als  obrers, 
menja  y  viu  còm  un  burgès 
a  costa  del  seu  salari. 
Microbis  son  els  mals  llibres 
que  del  incaute  lector 
corrompen  el  cap  y  el  còr 
per  ser  llibres  massa  llibres. 
Microbi  es  el  qui  trafica 
ab  la  salut  dels  demés 
y  per  guanyar  més  diners 
els  aliments  sofistica. 
Microbi  es  la  vil  donòta 
que.ab  sos  vicis  y  sos  mals, 
ompla  presons  y  hospitals 
y  las  butxacas  esplota. 

Y  microbi  es  1'  usurer 
que  al  sixanta  ó  més  per  cent, 
deixant  diners  a  la  gent 
els  deixa  sense  diner. 

Od.       Sever,  ets  massa  sever 

y  ab  passió  tot  ho  judicas; 
totas  las  còsas  criticas 
y  exageras  a  ton  plèr. 

En  aquèt  món  es  precís 

seguir  sempre  la  corrent; 

tú  tot  ho  veus  malament 

y  jò  no  ho  se  veure  axis. 
Sev.       No  m*  estranya  gens  que  trobis 

mon  parer  exagerat. 

^Còm  1*  has  de  trobà*  encertat 

si  ets  un  fòco  de  microbis? 
Od.         (Disposantse  pera  desfer  el  paquet.) 

Deixèmnos  de  discussions, 

que  no  m'  he  mirat  encare 

las  despullas  del  meu  pare, 

tot  escoltant  tas  rahons. 
Sev.        (Alsantse  per  anàrsen.) 

Aquí  hi  sobra  ma  presència, 

no  vull  veure  lo  que  fas. 
(Molt  marcat  )  en  tot  pecat  trobaràs, 

sens  dupte,  la  penitència. 
Od.       iQuin  amich!  Veure  no  vòl 

del  meu  pare  las  despullas. 
Sev.      Profànalas  tant  còm  vullas, 

mès  profànalas  tot  sòl. 
Od.       ^D'  això  'n  dieu  caritat? 

^aixís  respecteu  la  mort? 

això  es  propi  d'  un  fill  bort, 

d'  un  fill  bort  ó  descastat. 
Sev.        (Desde  la  porta  del  fòro.) 

Vetaquí  '1  teu  argument 

quan  no  sabs  que  contestar: 

fugir  d'  estudi,  insultar 

y  burlarte  de  la  gent.       (Se  'n  va.) 


ESCENA  V. 
D.  Odón 

Els  fanàtichs  son  tossuts. 
Ba,  ba;  desfem  el  paquet. 
Es  picar  en  ferro  frèt 
volguer  convertí  'Is  llanuts. 

(Desfà  '/  paquet,  qu*  està  molt  ben  embo- 
licat,  besant  y  guardant   respeluosament 
els  emboltòris.  Al  acabar,  diu  al  públichj. 
Tal  vegada  no  ho  creuran, 


prò  es  cosa  que  m^  entussiasma, 
m'  encanta,  m'  admira  y  pasma, 
veure  lo  que  aquí  veuran. 

(Ensenyant  un  pot  de  vidre  plè  de  cendra, 
que  hi  havia  en  el  paquèl.) 
Dins  d'  aquest  pòt  tan  petit 
tincií  el  pare  embotellat, 
fet  essència,  concentrat, 
en  extracte,  comprimit. 
^,No  es  progrés,  no  es  adelanto 
poguerlo  guardar  axis? 
^No  es  millor  tenirlo  al  pis 
que  tancat  al  campo -santol 
iNo  es  això  molt  més  polit, 
més  curiós,  més  nèt,  més  pulcre, 
que  tenirlo  en  un  sepulcre 
a  las  foscas  dia  y  nit? 

(Petonejant  y  abrassant  el  pòt  ab  gestos  exa- 
gerats y  ridículs.  J 
i  Pare  del  còr  estimat! 
sempre  apròp  us  vull  tení*, 
de  nits  a  sota  '1  coixí, 
de  dias  al  meu  costat. 
Cumplint  la  voluntat  vostra, 
no  'm  vull  malgastar  els  rals 
per  fervos  fer  funerals, 
ni  us  diré  cap  pare  nostre. 
No  us  faré  cremar  cap  ciri, 
ni  aixecar  cap  panteó: 
jquan  serà  que  per  Uevó, 
no  hi  haurà  ni  un  cementiri! 

ESCENA  VI. 

Odón,  Fidel  y  desprès  Dimas 

Ftd.      (Entrant  per  la  porta  del  fòro). 

Dòn  Odón,  ^se  pòt  entrar? 
Od.       [Ja  'm  trèncas  las  oracions! 

^Qui  son  els  busca  rahons 

que*m  venen  a  destorbar? 
Fid.      El  demana  un  amich  seu, 

y  M  senyor  procurador. 
Od.       ^.Tots  a  1*  hora?  (Ap.)  Això  es  pitjor... 


I 


—  21  — 

Per  1'  amich  me  sab  mès  greu 

(Pensa  un  moment  y  diu  alt.) 
Que  M  procurador  s'  esperi 
y  1' amich  qu' entri  primé. 

f Fidel  se  'n  va  pe' I  fòro.) 
De  aquest  mòdo  lograré 
que  no  senti  cap  temperi. 

(^6  satisfacció,  mirant  per  la  porta  del  fòro.J 
iAhl  és  en  Dimas.  Mènos  mal: 
ell  també  viu  entrampat, 
y  còm  hi  està  acostumat 
de  res  no  farà  cabal. 
(Encaixant  ah  en  Dimas  qu*  entra  en  escena.) 
jHòlal  ^què  tal?,  ^ròm  te  va? 
Dim.     Molt  be;  ^y  a  tu,  bona  pessa?    (Tocantli  /'  es- 
quena.) 
Od.      Ja  ho  pots  veure  ^Que  tens  pressa? 
Dim.     Fes,  fes;  ja  *m  puch  esperar. 

^Que  's  això  tan  esquisit.    (Pe  *lpòt.) 
Od.       (Molt  marcat.)  Son  els  polvos  del  meu  pare. 
Acabo  de  rèbrels  are; 
sèu;  ja  torno  tot  seguit.   (S*  en  va  pe  *l  fòro.) 

ESCENA  VIÏ. 

Dimas. 

( MirantseH  pòt)  ;Ay  murri!  Segons  m'ha  dit 
això  és  polvo  del  seu  pare. 
Avuy  no  he  polsat  encare, 
vindrà  còm  l'anell  al  dit. 

(S* asseu  a  la  taula.) 
Còm  era  bòn  polsador 
y  ab  rès  els  diners  planyia, 
de  segur  no's  trobaria 
al  món  un  rapè  millor. 
jBa,  ba!  trayèms  la  capsèta 
y  l 'omplirem  del  paquet, 

[Se  treu  la  capsa  del  rapè,  agafa  '/  pòt,  se  '/ 
mira  y  diu.) 
còm  qu*  està  tan  pitxadèt 
no  vindrà  d'una  miquèta. 

(M entres  pròba  d'obrir  el  pòt  va  dient.) 

Diu  que  '1  vici  de  polsar 
és  dels  vicis  el  mès  brut; 
prò  'ns  retorna  la  salut 
.  y  M  cap  ens  fa  a  serenar. 
Ell  ens  obra  las  potèncias, 
ens  desvetlla,  ens  treu  la  sòn, 
vaja,  que  no  's  troba  al  món 
vici  de  mès  excelèncias. 
Podran  queixarse  las  donas 
perquè  embrutem  mocadors, 
prò  hi  ha  vicis  molt  pitjors 
qu'  embruteixen  las  pèrsonas. 
jManòy!  jqu*  està  ben  tapat! 
no  perilla  que  s'  esbravi. 
Pòt  ser  que  las  dents  hi  clavi 
per  obri'l  mès  aviat. 

(Trenca  ah  las  dents  el  cordill  que  subjecta^ I 
tap  del  pòl,  y  diu  tot  omplinL•e  la  capsa.) 

Al  últim  s'  ha  obert...  ;Qu'es  fi!... 
;que  ben  picat  y  que  maco!... 
;això  és  la  flor  del  tabaco!... 
;això  val  un  Potosí!... 
Tapèmlo,  que  no  fos  cas 
que  descobrís  qu'  he  sisat. 
Prò  encare  no  1'  he  tastat, 
fiquèmsen  un  xich  al  nas. 

(Polsa  y  va  dient  tot  fent  muècas.) 

jTafoy!...  No  sé  '1  qu'ensumo  .. 

Aquest  rapè  no  val  rès... 

Si  val  mil  vegadas  mès 

el  rapè  que  jò  consumo... 

M'  ha  baixat  fins  a  la  boca 

y  encare  no  he  estornudat. 

iQuin  gust  que  té  mès  ingrat! 

Casi,  casi,  un  hom  perboca.  , 

ESCENA  VIII. 


Dimas  y  Dòn  Odón 

(gu'  entra  pe* I  fòro  y  crida  horroriisat  al  veure  lo  que 
fa  en  Dimas.) 

Od.       jDimas!  ;üimas!  ^Qu'  has  fet  are?. .. 

ilndecenl!  ;Ja  ho  comprènch  tot! 

^No  sabs  que  a  dins  d'  aquest  pòt 

hi  ha  las  cèndras  del  meu  pare? 
Dim.     ^Del  teu  pare!  ^Y  1'  he  enterrat 

dintre  mas  fòssas  nassals! 

(Caragolantse,  ah   las  mans  al  ventre  y  pi- 
cant de  peus  pe  '/  saló.) 

jAy!  que  'm  venen  tots  els  mals! 

lAy!  qu'  estich  envenenat! 
Od.  (Drèl  darrera  la  taula,  mirantse  H  pòt.) 

Si  tens  mal,  posathi  fullas; 

aixís  escarmentaràs, 

y  altre  còp  respectaràs 

del  meu  pare  las  despullas. 
Dim.     ^Perquè  semblants  porquerias 

guardas,  brut,  a  casa  teva? 
Od.  (Enfadantse  per  graus.) 

La  culpa,  Dimas,  no  es  meva, 

tu,  '1  pòt  tocar  no  devias. 

Jò  soch  qui  'm  tinch  de  queixar 

perquè  a  mi  y  al  pare  insultas. 
Dim.     Jò  perquè  de  las  resultas 

me  podia  envenenar. 
Od.       Vesten,  fuig  del  meu  devant, 

que  còm  mès  va  mès  m'  altero. 
Dim.     Jò,  còm  mès  ho  considero, 

mès  m'  estich  incomodant. 

;Malehit  siga  aquèt  pòt, 

que  te '1  rebato  per  terra! 
(Trenca  '/  pòt  tirantlo  fort  a  terra.  Dón  Odón 
li  tira  *ls  llibres  pe  '/  cap,   y  el  tinter,  que 
cau  al  mitj  de  la  sala  fenthi  una  grossa 
taca  de  tinta.  Dimas  fuig  pe  H  fòro.) 

Od,       jLlam  del  cèl!  jueu  de  la  guerra! 
Això  aixís  quedar  no  pòt. 
Deixam  agafà  M  bastó 
y  pe'l  cap  li  trencaré. 
Ha  fugit  cap  al  carré, 
al  carré  '1  trobaré  jò. 

(Sè  posa  '/  barret,  pren  el  bastó  y  sé  'n   va 
pe '/  fòro,  corrent.) 

ESCENA  IX. 

Fidel. 

(Sortint  per  la  porta  de  I'  esquerra  al  acte  de  marxar 
Dòn  Odón  y  parlant  misteriós  no  comprenent  lo  qu' 
ha  passat). 

jueu  meu!  jüeu  meu!  ^Qu'  ha  passat? 

(^Tal  vegada  algun  inglès 

venint  a  cobrar  diners 

una  pallissa  ha  cobrat? 

^0  pòt  ser  a  Dòn  Odón 

Are  li  ha  tocat  el  rèbreV 

(Mirant  per  la  porta  del  fòro.j 
Ha  fugit  com  una  llebre 
y  no  's  vèu  en  part  del  món. 
jTant  debò  no  tornés  mès! 
Si  no  tornava  a  venir, 
no  li  tindria  de  dir 
qu'  altre  criat  se  busqués. 
Perquè,  Fidel,  aguantar 
no  pots  mès  aquest  suplici: 
val  mès  anar  al  hospici 
0  be  anarsen  a  captar. 

(Mirant  y  resseguint  el  saló.) 
\Y  quin  escampall  tan  gran! 
Després  que  m'  he  escarrassat 
per  deixà  '1  saló  arreglat 
el  trobo  fet  un  encant. 
Mès,  ^què  veig?...  Tacas  de  tinta 
y  per  terra  lo  tinter. 
iCòm  nètas  las  podré  fer, 

si  la  tinta  no  's  despinta! 

jCòsa  estranya!  Aquí  hi  ha  cendra. 

Vindrà  còm  I'  anell  al  dit: 

las  fregaré  tot  seguit 

ab  la  cendra,  mentre's  tendra 

(Sé  'n  va  per  l•  esquerra  y  tortia  al  moment 
ab  un  recuUidor  rf'  escomhrarias  y  una  es- 
combra, ab  la  que  frega  fort  la  cendra  so- 
bre  la  taca  de  tinta.  Després  diu  tot  mi- 
ràntsela.) 

jEncare!  jDeu  n'  hi  dorèt! 

S'  ha  aclarit  una  miquèta. 

Hi  passaré  la  bayèta 

y  pòt  ser  quedarà  nèt. 
(Va  a  cercar  una  galleda  ab  aigua  y  una 
bayèta,  y  tot  fregant  la  taca,  va  dient.) 

iJa  us  dich  jò!...  jVaya  un  misteri!... 
El  dimoni  qu'  ho  entengui... 
No  sé  per  quin  cap  m'  ho  prengui... 
Me  faran  perdre  '1  senderi. 

(Arreplega  la  cendra,  posa  'Is  llibres  y  '/ 
tinter  sobre  la  taula  y  sé  'n  va  per  I'  es- 
querra ab  lot  lo  qu'  havia  portat.) 

ESCENA  X. 
Dòn  Odón. 

(qu^ entra  coixejant  pe' I  foro,  tot  acalorat,  ab  un  nyanyo 
al  cap,  el  barret  xafat  y  la  levita  desfeta,  bruta  y 
rebregada.  Parla  sofocadament  y  gemega  d'•  en  tant 
en  tant.) 

jlnfame!  jtraidor!  jruíl 

Si  nó  que  'ns  han  despartit, 

0  jò  i  deixo  estabornit 

0  ell  m'  estaborneix  a  mi. 

Encare  '1  cap  me  fa  mal 

del  còp  de  puny  que  m'  ha  dat. 

Si  jò  'I  còp  no  hagués  errat 

prou  1'  envio  al  Hospital. 

Ha  tingut  sort  qu'  he  caigut 

y.que  m'  ha  pres  el  bastó: 

si  no  arriva  a  ser  això 

prou  hauria  ben  rebut. 

Còm  hi  havia  tanta  gent, 

desseguida  ki'  he  escapat; 

quan  1'  atrapi  descuidat 

ja  ho  veurà  si  soch  valent. 

Lo  pitjor  és  que  els  vehins 

han  notat  la  meva  mengua 

y  'm  fiblaran  ab  sa  llengua 

còm  si  fossin  escorpins. 

Ser  borratxo,  gandul,  fart, 

tahul,  tronera,  trampós, 

no  és  per  mi  tan  deshonròs 

còm  deshonra  '1  ser  cobart. 

jLo  que  sento  més  de  tot 

és  perdre  Ms  restos  del  pare! 

Tal  vegada  podré  encare 

posarlos  en  altre  pòt.      (Buscant  las  cèndras.) 

Més  ^ahont  son?...  [Fidel!  jFidèl! 

;Ay!  ;qui  sab  'hont  pararan! 

jQuin  altre  disgust  més  grani 

jJa  no  puch  tragar  mès  fél! 


ESCENA  XI. 

Dòn   Odón  y  Fidel 

Fid.      Mani  senyor. 

Od.  ^.Qu*  has  tocat 

la  cendra  que  aquí  hi  havia? 
Fid.      Creyentme  que  no  servia 

1'  he  tirada  al  excusat. 
Od.  (Cridant  còm  un  boig.) 

;Qu'  has  fet!  jqu'  has  fet,  criminal 

sacrílech,  monstre,  inhumà! 

Aquest  còp  me  matarà, 

no  és  possible  soportal. 
Fid.   [Ab  misteri  no  comprenent  lo  que  passa.) 

Prò  si  en  rès  no  li  he  faltat. 

Dón  Odón,  (iperquè  m*  insulta? 

Francament,  això  *m  resulta 

un  xiquet  massa  pesat. 
Od.       |Callaràs.  desvergonyit! 
Fid.  (Ap.)  Val  mès  callar:  no  hi  es  tot.  (Senyalaníse 
el  front. ) 

Perquè  s'  ha  trencat  un  pòt, 

no  n'  arma  pòch  de  brugit. 
Od.  (Ap.,  cridant  ah  vèu  plorosa.) 

jAy!  jquanta  és  la  pena  mia! 

[quan  gran  es  mon  desconsol! 

jPare!  ;pare!  ton  fill  vòl 

vení'  a  ferte  companyia! 

Tandebò  al  forn  crematori 

ab  tu  m'  haguessin  cremat; 

aixís  m'  hauria  escapat 

de  passà'  aquest  purgatori. 

jQuan  jò  penso  qu'  aquell  ser 

qu'  estimava  ab  tan  deliri, 

per  no  durlo  al  cementiri 

ha  anat  à  parà  '1  femer; 

perdo  '1  seny,  me  desespero 

y  la  vergonya  'm  confon: 

;Mòrt!,  vina,  trèume  del  món, 

que  de  mès  m'  hi  considero! 
Fid.  (Ap.)  S'  ha  alocat.  jDitxosa  cendra! 

be  resultaràs  prou  cara. 
Od.        jAy  pare! 
Fid.   [Ap.)  Crida  M  seu  pare: 

ja  pòt  cridar  òus  a  vendre. 
Od.  (Acostantse  d  Fidel,  amenassador . ) 

^Perquè,  digas,  has  tocat. 

Fidel,  lo  que  no  debias? 
Fid.      ^No  s'  esclama  tots  los  dias 

perquè  no  soch  endressat? 

Are  m'  arma  aquest  gran  plet 

perquè  endressat  he  sigut: 

si  faig  mal  pecant  per  brut, 

faig  pitjor  pecant  per  nèt. 
Od.       jEts  tu,  vil,  ets  tú  '1  culpable 

de  la  taca  que  'm  degrada! 
Fid.      ^;La  taca?...    (Senyalant  el  lloch  ahont  era  la 
taca  de  tinta.) 

Si  1*  he  rentada. 


Od.        iCòm!,  si  es  inesborrable. 

^;Podré  may  mes  possehir 

del  meu  pare  las  despullas? 

Ja  pots  fer  tot  lo  que  vullas 

no  las  podràs  recullir. 
Fid.      Prò  digui,  ^de  què  las  hau? 

A  fè  no  I'  arribo  a  entendre. 
Od.       ^No  sabs  tú  qu'  aquella  cendra 

era  del  pare?  jBabau! 
Fid.  (Sorprès.)  Are  'n  tinch  el  primé'  avís. 
Od.       ^Tal  volta  ets  tan  ignocent, 

que  no  has  hagut  cap  esment 

de  lo  qu'  ha  passat  al  pis? 
Fid.      May  tafaner  he  sigut, 

prò  encar  que  m'  ho  haguessin  dit 

és  un  fet  tant  inaudit 

que  no  1'  hauria  cregut. 
(Enfadantsé.)  Y  lo  que  'm  fa  mès  malícia 

es  que  jò  1'  he  recullida: 
(Ab  despreci.)  no  havia  en  tota  ma  vida 

remenat  semblant  brutícia. 
Od.  (Ab  ràbia.)  jCalla!  jcallal,  mal  parlat. 

Això  ja  no  's  pòt  sentir; 

en  mas  mans  has  de  morir, 

perquè  al  pare  has  deshonrat: 

0  deixo  de  sé  '1  seu  fill 

0  t'  arrenco  aquí  la  pell. 
Fid.  (Corrent  y  donant  vóltas  pe  H  saló,  perseguit  pér 
Don  Odón.) 

jVèrge  santa  quin  tropell! 

íMoriré  còm  un  conill! 

jSocorro!  ; necessitat! 

;Corri,  corri,  Dòn  Sever! 
(A  Dòn  Sever  qu'  atret  pe  'I  soroll  entra  per 
la  porta  del  fòro  al  moment  que  s' atrapan.) 

ESCENA  FINAL 
Dits  y  Dòn  Sever 

Sev,  (Alarmat,  descompartintlos.) 

iQu*  és  això?  (^Dònchs  qu'  hèm  de  fer? 
Fid.      [Dòn  Odón  s'  ens  ha  alocat! 

Sei\      íQuè  *s  aquest  gran  rebombori? 

Ab  aquest  soroll  etern 

aquest  pis  sembla  un  infern. 
Fid.      Per  mi  ja  és  un  purgatori 
Sev.      Prò  ^què  tens?  Odón  ^què  't  passa? 
Od.  (kpoyantse  fatigat,  ab  Dòn  Sever,  esclama  ab  tò 
ploricós  y  ridícul.) 

Del  meu  pare  idolatrat 

las  despullas  ha  tirat 

en  Fidel  dintre  la  bassa. 
Sev.      Si  a  mi  m'  haguessis  cregut 

no  t'  hauria  succeit. 
Od.        [Ja  n'  estich  arrepentit! 
Sev.     Are  que  't  trobas  perdut. 

Ab  las  tevas  teorías 

déus,  Odòn,  quedar  tranquil, 

puig  may  pensarte  podias 

fer  al  autor  dels  teus  dias 

tan  bòn  ENTERRO  CIVIL. 


TELÓ  RÀPIT 


*f 


